СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVII – број 7 | Понедељак 11.04.2022. године |

**Начелник**

На основу члана 17. Закона о јавним набавкама („Службени гласник БиХ“ број: 39/14), члана 59. Закона о локалној самоуправи („Службени гласник Републике Српске“ број: 97/16, 36/19 и 61/21) и чланова 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), Начелник општине Ново Горажде

д о н о с и:

**О Д Л У К У**

**о доношењу плана јавних набавки за 2022. годину**

I

Доноси се План јавних набавки општине Ново Горажде за буџетску - календарску 2022-у годину.

II

Саставни дио ове Одлуке је План јавних набавки за 2022. годину.

План јавних набавки обухвата набавку роба, услуга и радова, те садржи податке о предмету набавке, јединственом рјечнику јавне набавке, процијењеној вриједности набавке, врсти поступка јавне набавке, оквирним периодима за покретање поступка набавке, оквирним периодима закључења уговора, склапању уговора или оквирног споразума, планираном трајању уговора или оквирног споразума и извору финансирања. План јавних набавки се током буџетске године може измијенити или допунити.

III

План јавних набавки за 2022. годину, односно набавке чија је вриједност већа од 50.000,00 КМ - за робе и услуге, односно 80.000,00 КМ - за радове, се објављују на веб-страници општине Ново Горажде у року од 60 дана од дана усвајања буџета општине Ново Горажде за 2022. годину. План јавних набавки се током буџетске године може измијенити или допунити, уколико се појаве нове потребе или могућности набавке роба, услуга и радова, а све измјене и допуне одмах ће бити објављене на интернет- страници.

IV

Ова Одлука ступа на снагу даном доношења и биће објављена у „Службеном гласнику општине Ново Горажде“ и веб страници општине Ново Горажде.

**Број: 02/1-404-11/22**

**Ново Горажде, 07.04.2022. године**

 **НАЧЕЛНИК**

 **Мила Петковић , с.р**

На основу члана 69. став (2) тачка а), члана 70. Закона о јавним набавкама („Службени гласник БиХ“, број: 39/14), члана 59. Закона о локалној самоуправи РС („Службени гласник РС,“ бр: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15 ) и Правилника о јавним

набавкама општине Ново Горажде („Службени гласник Општине Ново Горажде“, број: 16/15), Начелник општине Ново Горажде д о н о с и:

**О Д Л У К У**

**о поништењу поступка јавне набавке услуга путем Директног споразума**

I.

Ставља се ван снаге Одлука о покретању поступка јавне број: 02/1-404-2/22 од дана 20.01.2022. године и поништава поступак јавне набавке путем Директног споразума за доставу понуде - услуга „Услуге текућег одржавања возила“ Општинске управе општине Ново Горажде за период јануар – март 2022. године, ЈРЈН: 50110000-9 – Услуге поправљања и одржавања за моторна возила и припадајућу опрему, из разлога јер није запримљена ниједна понуда за јавну набавку.

II.

Ова Одлука ступа на снагу даном доношења и биће објављена у Службеном гласнику општине Ново Горажде.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-2/22 од дана 20.01.2022. године за јавну набавку - услуга „Услуге текућег одржавања возила“ Општинске управе општине Ново Горажде за период јануар – март 2022. године.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи 615,43 KM.

На основу указане потребе за набавком услуга „Услуге текућег одржавања возила“ Општинске управе општине Ново Горажде за период јануар – март 2022. године, упућен је писмени захтјев за достављање приједлога понуде понуђачу ОАР „ФАКОВИЋ“ Горажде, улица Фочанска број 5, 73000 Горажде.

Позвани понуђач ОАР „ФАКОВИЋ“ Горажде није доставио своју понуду за предметну набавку у остављеном року.

На основу наведеног, цијенећи одредбе члана 69. став (2) тачка а) Закона о јавним набавкама донесена је одлука као у диспозитиву.

**Поука о правном лијеку:**

Против ове Одлуке може се изјавити жалба, најкасније у року од 5(пет) дана од дана пријема исте.

**Број: 02/1-404-2-2/22**

**Ново Горажде, 07.04.2022. године**

 **НАЧЕЛНИК**

 **Мила Петковић , с.р**

На основу члана 14. став (4), члана 17. став (1), члана 18. став (1)., члана 19. став (1). и став (2). и члана 25. Закона о јавним набавкама Босне и Херцеговине („Службени гласник БиХ“, број: 39/14), члана 59. и 82. став (3). Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), а поступајући по захтјеву Одсјека за просторно уређење и стамбено - комуналне послове општине Ново Горажде, број: 02/5-404-12/22 од дана 07.04.2022. године, начелник општине Ново Горажде д о н о с и :

**О Д Л У К У**

**о покретању поступка јавне набавке радова**

* **Отворени поступак „Радови на санацији објекта Дистрибутивног центра“**

**I**

Одобрава се покретање поступка јавне набавке путем отвореног поступка, и то:

„Радови на санацији објекта Дистрибутивног центра“.

**II**

Процијењена вриједност јавне набавке радова из члана I. ове Одлуке износи

**210.000,00 КМ**.

ЈРЈН: 45000000-7 – Грађевински радови.

**III**

Предмет јавне набавке из члана I. ове Одлуке, је предвиђен Планом набавки за 2022. годину општине Ново Горажде у дијелу 3.- Радови; на редном броју 3,1 – Извођење радова на санацији објекта Дистрибутивног центра.

**IV**

Јавна набавка из члана I. ове Одлуке провест ће се путем отвореног поступка за достављање понуда.

Поступак јавне набавке из става 1. овог члана ће се провести у складу са одредбама Закона о јавним набавкама БиХ и подзаконским актима.

**V**

Додјела уговора се заснива на критеријуму **најниже цијене технички задовољавајуће понуде** са намјером провођења е-аукције.

По окончању поступка јавне набавке предвиђено је закључивање уговора о набавци радова.

**VI**

Средства из члана II.ове Одлуке су обезбијеђена од стране Владе Републике Српске путем Министарства финансија РС.

**VII**

Поступак јавне набавке по овој Одлуци провест ће комисија која ће бити формирана од стране Начелника општине посебним рјешењем, у складу са одредбама Правилника о успостављању и раду комисије за јавне набавке.

**VIII**

На основу ове Одлуке ће се приступити Порталу јавних набавки и на истом Порталу објавити обавјештење о набавци.

**IX**

Саставни дио ове Одлуке чини Захтјев за одобрење јавне набавке, број: 02/5-404-12/22 од дана 07.04.2022. године.

**X**

Ова Одлука ступа на снагу даном доношења и биће објављена у „Службеном гласнику општине Ново Горажде“.

Образложење

Правни основ за доношење ове Одлуке садржан је у члану 14. став (4) Закона о јавним набавкама БиХ (у даљем тексту: Закона) којим је прописано да када је вриједност набавке робе, услуга и радова једнака или већа од вриједности из става (1) овог члана, а мања од вриједности из става (2) и (3) овог члана, уговорни орган је обавезан да примијени отворени или ограничени поступак, или преговарачки поступак са објавом или без објаве обавјештења, или конкурс за израду идејног рјешења, или такмичарски дијалог. У члану 17. став (1) Закона којим је прописано да уговорни орган може започети поступак јавне набавке ако је набавка предвиђена у плану јавних набавки или када уговорни орган донесе посебну одлуку о покретању поступка јавне набавке. У члану 18. став (1) Закона стоји да уговорни орган покреће поступак јавне набавке доношењем одлуке или рјешења у писаном облику а које обавезно садржи: законски основ за провођење поступка јавне набавке, предмет јавне набавке, процијењену вриједност, податке о извору – начину финансирања те врсту поступка јавне набавке. У члану 19. став 1. истог Закона стоји да Уговорни орган из члана 4. овог закона за додјелу уговора о јавној набавци примјењује отворени или ограничени поступак као основне и редовне поступке. Такође, у члану 25. став (2) Закона, утврђено је да је уговорни орган у спровођењу отвореног поступка дужан да: припреми тендерску документацију, објави обавјештење о набавци, привредним субјектима стави на располагање тендерску документацију, обави јавно отварање благовремено примљених понуда, обави провјеру квалификација понуђача према условима учешћа у тендерској документацији и оцијени понуде према критеријумима за додјелу уговора, обавијести понуђаче о исходу поступка јавне набавке, понуди уговор најуспјешнијем понуђачу, објави обавјештење и достави извјештај Агенцији у складу са чланом 75. овог Закона.

При доношењу ове одлуке узето је у обзир да је предметна набавка предвиђена у Плану јавних набавки општине Ново Горажде за 2022. годину, а који је донесен на основу средстава која се налазе на позицијама у Буџету општине Ново Горажде за 2022. годину.

Чланом 13. став 1. Закона одређено је да уговорни орган за спровођење отвореног поступка, ограниченог поступка, преговарачког поступка са објавом и без објаве обавјештења, конкурса за израду идејног рјешења, такмичарског дијалога и конкурентског захтјева за достављање понуда обавезно именује комисију за набавке чије успостављање, послове и обавезе регулишу одредбе Правилника о успостављању и раду комисије за набавке („Службени гласник БиХ“, број: 103/14) и („Службени гласник општине Ново Горажде“, број: 16/15).

Због свега наведеног, одлучено је као у члану 1. Ове Одлуке.

**Број: 02/1-404-12/22**

**Ново Горажде, 08.04.2022. године**

 **НАЧЕЛНИК**

 **Мила Петковић , с.р**

На основу члана 18. и 90. Закона о јавним набавкама БиХ (Службени гласник БиХ, бр: 39/14), члана 59. и 82. став (3). Закона о локалној самоуправи („Службени гласник Републике Српске“, број: 97/16, 36/19 и 61/21), чланова 56. и 65. Статута општине Ново Горажде („Службени гласник општине Ново Горажде“ , бр: 3/15 и 3/17), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), чланова 6. и 8. Правилника о поступку директног споразума („Службени гласник општине Ново Горажде“, бр: 6/15), a по Захтјеву Одсјека за општу управу, број: 02/3-404-13/22. од дана 08.04.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке роба: „Набавка компјутерског материјала - тонера“ за потребе Општинске управе општине Ново Горажде.

Члан 2.

Поступак јавне набавке из члана 1. ове Одлуке спровешће се поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 1.025,00 КМ без урачунатог пореза на додатну вриједност (ПДВ).

ЈРЈН: 30200000-1– Компјутерска опрема и потребштине.

Члан 4.

Издатак из претходног става је планиран у Плану јавних набавки за 2022. годину у ставци 1. – Робе, под редним бројем 1,1- Набавка компјутерског материјала - тонера , а средства за ове сврхе су обезбијеђена у Буџету општине на конту 4123.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-13/22**

**Ново Горажде, 08.04.2022. године**

 **НАЧЕЛНИК**

 **Мила Петковић , с.р**

На основу члана 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), чланова 56. и 65. Статута општине Ново Горажде („Службени гласник општине Ново Горажде“ , бр: 3/15 и 3/17), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), чланова 6. и 8. Правилника о поступку директног споразума („Службени гласник општине Ново Горажде“, бр: 6/15), a по Захтјеву Одсјека за општу управу, број: 02/3-404-14/22. од дана 08.04.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке роба: „Набавка канцеларијског материјала за потребе Општинске управе општине Ново Горажде“ за 2022. годину.

Члан 2.

Поступак јавне набавке из члана 1. ове Одлуке спровешће се поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 2.219,20 КМ без урачунатог пореза на додатну вриједност (ПДВ).

ЈРЈН: 30192000-1 – Канцеларијски материјал.

Члан 4.

Издатак из претходног става је планиран у Плану јавних набавки општине Ново Горажде за 2022. годину, у ставци 1. – Робе; редни број 1,2 - Набавка канцеларијског материјала, а средства за ове сврхе су обезбијеђена у Буџету општине на коду 4123.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-14/22**

**Ново Горажде, 11.04.2022. године**

 **НАЧЕЛНИК**

 **Мила Петковић , с.р**

На основу члана 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), а у вези са чланом 162. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) и чланом 45. Правилника о јединственим процедурама за попуњавање упражњених радних мјеста у градској, односно општинској управи („Службени гласник Републике Српске“, број: 42/17), начелник Општине Ново Горажде д о н о с и

**О Д Л У К У**

**о расписивању јавног конкурса за попуњавање упражњеног радног мјеста намјештеника у Општинској управи општине Ново Горажде**

I

На основу ове Одлуке расписаће се јавни конкурс за попуњавање упражњеног радног мјеста – спремачица, један извршилац, унутар Одсјека за општу управу.

II

Општи и посебни услови потребни за обављање послова спремачице прописани су законом и Правилником о унутрашњој организацији и систематизацији радних мјеста у Општинској управи Општине Ново Горажде.

III

Јавни конкурс ће се објавити у дневним новинама „Глас Српске“, са роком од 15 дана за пријављивање кандидата.

IV

Именује се Комисија за спровођење поступка за пријем намјештеника, у саставу:

1. Горан Петровић, предсједник Комисије,
2. Томислав Чарапић, замјеник предсједника Комисије,
3. Свјетлана Вукашиновић, службеник за управљање људским ресурсима, члан Комисије.

V

(1) Задатак Комисије за спровођење поступка за пријем намјештеника је да: изврши контролу испуњавања услова кандидата; сачини списак кандидата који испуњавају услове за пријем на упражњено радно мјесто; обави улазни интервју са кандидатима који испуњавају услове конкурса; изврши оцјењивање стручне оспособљености, знања и вјештина кандидата који учествују у изборном поступку, те да сачини ранг листу за избор кандидата рангирајући их почев од најбољег резултата оствареног у изборном поступку и достави је начелнику.

(2) Поступак за пријем службеника ће се обавити у року од 30 дана од дана истека рока за пријављивање кандидата.

VI

Ова Одлука ступа на снагу осмог дана од дана њеног објављивања у „Службеном гласнику општине Ново Горажде.“

**Број: 02/1-112-6/22**

**Ново Горажде, 11.04.2022. године**

 **НАЧЕЛНИК**

 **Мила Петковић , с.р**

На основу члана 59.став (1) тачка 8) и 60. Закона о локалној самоуправи („Службени гласник Републике Српске“, број: 97/16, 36/19 и 61/21), начелник општине Ново Горажде д о н о с и

**ПРАВИЛНИК**

**О ДОПУНИ ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ РАДНИХ МЈЕСТА У ОПШТИНСКОЈ УПРАВИ ОПШТИНЕ НОВО ГОРАЖДЕ**

Члан 1.

У члану 26. Правилника о унутрашњој организацији и систематизацији радних мјеста у Општинској управи општине Ново Горажде („Службени гласник општине Ново Горажде“, број: 3/18, 1/19, 11/19, 5/20 и 18/20), код услова за радно мјесто Спремачица, након ријечи „трогодишњем“ додају се ријечи „или четворогодишњем“.

Члан 2.

Овај Правилник ступа на снагу осмог дана од дана његовог објављивања у „Службеном гласнику општине Ново Горажде“.

**Број: 02/1-10-2/22**

**Ново Горажде, 11.04.2022. године**

 **НАЧЕЛНИК**

 **Мила Петковић , с.р**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године